Diari Oficial de la Generalitat Valenciana


Sumari del DOGV 2285, del 09-06-1994 (1994/831662)

ORDRE de 23 de maig de 1994, de la Conselleria d'Economia i Hisenda, per la qual acorda l'adquisició per la Generalitat Valenciana de sis immobles situats a València, avinguda de la Malvarrosa, núm. 33, baixos dreta i esquerra, c/Padre Antón Martín, núm. 36 baixos dreta i esquerra i c/Padre Antón Martín, núm. 38, baixos dreta i esquerra.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/23/(2)/dof/vci/html**

### Dades del document

Número de DOGV
:   2285

Data del DOGV
:   09-06-1994

Secció del DOGV
:   DISPOSICIONS GENERALS

Número del document
:   1994/831662


Data del document
:   23-05-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 23 de maig de 1994, de la Conselleria d'Economia i Hisenda, per la qual acorda l'adquisició per la Generalitat Valenciana de sis immobles situats a València, avinguda de la Malvarrosa, núm. 33, baixos dreta i esquerra, c/Padre Antón Martín, núm. 36 baixos dreta i esquerra i c/Padre Antón Martín, núm. 38, baixos dreta i esquerra. [94/3794]  
La Generalitat Valenciana està interessada en l'adquisició d'uns locals situats a València, avinguda de la Malvarrosa, núm. 33 (abans 25) baixos dreta i esquerra, c/Padre Antón Martín, núm. 36 (abans 4) baixos dreta i esquerra i c/Padre Antón Martín, núm. 38 (abans 6), baixos dreta i esquerra, en l'actualitat arrendats a la Generalitat Valenciana i ocupats en part per les dependències del menjador social "Malvarrosa", dependent de la Conselleria de Treball i Afers Socials.  
A proposta del Director General de Patrimoni i Nòmines i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l'expedient,   
DECRETE:  
Article primer  
Acordar l'adquisició mitjançant contractació directa a títol onerós i en virtut de compra-venda de la nua propietat dels immobles que a continuació es descriuen:   
A. Planta baixa de la dreta entrant.- Planta baixa de la dreta entrant o mirant la finca, que forma part de l'edifici situat a València, camí de la Malvarrosa, núm. 25, avui núm. 33. Està destinat a usos comercials o industrials. Té noranta metres quadrats, inclòs el corral. Té serveis higiènics. L'accés és directe des del carrer. Confronta: per la dreta entrant, amb solar del Sr. José García Robillard; per l'esquerra, amb vestíbul, escala, celobert i el baix de l'esquerra entrant, i pel fons, amb solar del Sr. José García Robillard. Li correspon una quota de participació en els elements comuns del total de l'edifici de nou enters i cinquanta-vuit centèsimes per cent.  
Valor: Quatre milions vuit-centes cinquanta mil tres-centes vint-i-set pessetes (4.850.327 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 164, finca 3.634, inscripció 7ª.  
B. Planta baixa de l'esquerra entrant.- Planta baixa de l'esquerra entrant o mirant la finca, que forma part de l'edifici situat a València, camí de la Malvarrosa, núm. 25, avui núm. 33. Està destinat a usos comercials o industrials. Té noranta metres quadrats, inclòs el corral. Té serveis higiènics. L'accés és directe des del carrer. Confronta: per la dreta entrant, amb vestíbul, escala, celobert i el baix de la dreta entrant; per l'esquerra i pel fons, solars dels Srs. Juan i José García, respectivament. Li correspon una quota de participació en els elements comuns del total de l'edifici de nou enters i cinquanta-vuit centèsimes per cent.  
Valor: Quatre milions vuit-centes cinquanta mil tres-centes vint-i-set pessetes (4.850.327 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 166, finca 3.635, inscripció 7ª.  
Les finques descrites sota les lletres A i B, constituïdes com a finques registrals independents, formen part de l'edifici situat a València, partida de la Vera, camí de la Malvarrosa, núm. 25, avui núm. 33. Ocupa la totalitat del solar sobre el qual s'assenta, és a dir dos-cents vuit metres quadrats, producte de deu metres i quaranta centímetres de façana i vint metres de profunditat. Consta de planta de baixos, amd dos locals independents destinats a usos comercials o industrials amb accés independent també des del carrer i, entre ambdós, vestíbul i escala que dóna accés a cinc plantes altes amb dos pisos o habitatges encarats en cadascuna d'elles, -deu en total- i terrat d'ús comú o general. Totes les seues portes d'accés per l'escala es troben assenyalades amb els números de l'u al deu, ambdós inclusivament, corresponent els imparells als de la dreta mirant l'edifici des del carrer i els parells als de l'esquerra. Confronta tot l'edifici: per davant, amb el camí de la Malvarrosa; per la dreta entrant amb solar del Sr. José García Robillard, i pel fons, amb un altre solar també propietat del Sr. José García Robillard.  
C. Planta baixa de la dreta entrant o mirant la finca, que forma part de l'edifici situat a València, carrer d'Antón Martín, núm. 4, avui núm. 36. Està destinada a usos comercials o industrials. Té cinquanta-tres metres setanta decímetres quadrats. L'accés és directe des del carrer. Li correspon una participació en els elements comuns del total edifici de dotze enters per cent.  
Valor: Tres milions set-centes seixanta-sis mil seixanta-vuit pessetes (3.766.068 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 168, finca 3.938, inscripció 6ª.  
D. Planta baixa de l'esquerra entrant o mirant la finca, que forma part de l'edifici situat a València, carrer d'Antón Martín, núm. 4, avui núm. 36. Està destinada a usos comercials o industrials. Té cinquanta-tres metres setanta decímetres quadrats. L'accés és directe des del carrer. Li correspon una participació en els elements comuns del total edifici de dotze enters per cent.  
Valor: Quatre milions mil quatre-centes setze pessetes (4.001.416 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 170, finca 3.939, inscripció 6ª.  
Les finques descrites sota les lletres C i D, constituïdes com a finques registrals independents, formen part de l'edifici situat a València, partida de la Vera, carrer Antón Martín, núm. 4, avui núm. 36. Ocupa la totalitat del solar sobre el qual s'assenta, és a dir cent quaranta-dos metres quadrats, producte de deu metres de façana per catorze metres vint centímetres de fons. Consta de planta de baixos, amd dos locals independents destinats a usos comercials o industrials, amb accessos independents també des del carrer i, entre ambdós, vestíbul i escala d'accés a quatre plantes altes amb dos pisos o habitatges encarats en cadascuna d'elles, -vuit en total- i terrat d'ús comú o general. Les seues portes d'accés per l'escala es troben assenyalades amb els números de l'u al vuit, ambdós inclusivament, corresponent els imparells als de l'esquerra mirant l'edifici i els parells als de la dreta. Confronta tot l'edifici: per la dreta mirant des del carrer, terrenys del Sr. Juan García Robillard; per l'esquerra, els del Sr. José García Robillard, i pel fons, amb finca propietat del Sr. Vicente Estrela i del Sr. José García Robillard.  
E. Planta baixa de la dreta entrant. La planta baixa de la dreta entrant o mirant la finca, que forma part de l'edifici situat a València, carrer d'Antón Martín, núm. 6, avui núm. 38, està destinada a usos comercials o industrials. Ocupa una superfície de cinquanta-tres metres i setanta decímetres quadrats. L'accés és directe des del carrer. Confronta: per la dreta entrant, amb edifici del Sr. Vicente Estrela; per l'esquerra, amb vestíbul, escala i planta baixa de l'esquerra entrant, i pel fons, amb terrenys de José García Robillard. Li correspon una participació en els elements comuns del total edifici de dotze enters per cent.  
Valor: Tres milions quatre-centes cinquanta-quatre mil cinc-centes setanta-dues pessetes (3.454.572 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 172, finca 4.056, inscripció 6ª.  
F.- Planta baixa de l'esquerra entrant. La planta baixa de l'esquerra entrant o mirant la finca, que forma part de l'edifici situat a València, carrer d'Antón Martín, núm. 6, avui núm. 38, està destinada a usos comercials o industrials. Ocupa una superfície de cinquanta-tres metres i setanta decímetres quadrats. L'accés és directe des del carrer. Confronta: per la dreta entrant, amb vestíbul, escala i planta baixa de la dreta entrant; per l'esquerra i darrere, amb terrenys de José García Robillard. Li correspon una participació en els elements comuns del total edifici de dotze enters per cent.  
Valor.- Tres milions vuit-centes vint-i-quatre mil nou-centes vint pessetes. (3.824.920 PTA).  
Figura inscrita en el Registre de la Propietat número sis, la nua propietat en favor del Srs. Manuel i Luis Lázaro Gil i l'usdefruit a favor de la Sra. Elvira Lázaro Martínez, al tom 2.325, llibre 687, foli 174, finca 4.057, inscripció 6ª.  
Les finques descrites sota les lletres E i F, constituïdes com a finques registrals independents, formen part de l'edifici situat a València, partida de la Vera, carrer Antón Martín, núm. 6, avui núm. 38. Ocupa la totalitat del solar sobre el qual s'assenta, és a dir cent setanta-dos metres quadrats, producte de deu metres de façana per setze metres vint centímetres de fons. Consta de planta de baixos, amd dos locals independents destinats a usos comercials o industrials, amb entrades independents també des del carrer i, entre ambdós, vestíbul i escala d'accés a quatre plantes altes amb dos pisos o habitatges encarats en cadascuna d'elles, -vuit en total- i terrat d'ús comú o general. Les seues portes d'accés per l'escala es troben assenyalades amb els números de l'u al vuit, ambdós inclusivament, corresponent els imparells als de l'esquerra mirant l'edifici i els parells als de la dreta. Confronta tot l'edifici: per la dreta mirant des del carrer, amb edifici propietat del Sr. Vicente Estrela Portero, i per l'esquerra i fons, amb terrenys del Sr. José García Robillard.  
Aquests immobles figuren lliures de càrregues i gravàmens, llevat de l'usdefruit esmentat.  
Els immobles es troben arrendats a la Generalitat Valenciana, llevat el baix assenyalat amb el número trenta-vuit del carrer Antón Martín, baix esquerra, arrendat a la senyora Mercedes Muñoz Martínez.  
Article segon  
La compra que necessàriament es formalitzarà en escriptura pública es realitzarà per un preu de vint-i-quatre milions set-centes quaranta-set mil sis-centes trenta pessetes (63.265.026 PTA).  
El pagament d'aquest preu quedarà ajornat per a fer-se efectiu dins dels sis mesos següents a la data de la firma de la corresponent escriptura pública de compra-venda.  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 23 de maig de 1994.   
El Conseller d'Economia i Hisenda  
AURELIO MARTINEZ ESTEVEZ


Còpia Permalink ELI